b'\n_START_ARTICLE_\nKonstantin Konik\n_START_SECTION_\nEl\xc3\xa4m\xc3\xa4kerta\n_START_PARAGRAPH_\nKonstantin Konik syntyi Tartossa vuonna 1873. My\xc3\xb6hemmin h\xc3\xa4n opiskeli Tarton yliopistossa, josta h\xc3\xa4n valmistui vuonna 1899 ja alkoi harjoittamaan l\xc3\xa4\xc3\xa4ketiedett\xc3\xa4. Vuonna 1908 h\xc3\xa4n suoritti tohtorin arvon. Vuosina 1913\xe2\x80\x931915 h\xc3\xa4n kirjoitti artikkeleita Viron ensimm\xc3\xa4iseen vironkieliseen l\xc3\xa4\xc3\xa4ketieteelliseen lehteen Trevisiin. Helmikuun vallankumouksen j\xc3\xa4lkeen vuonna 1917 Konikista tuli Viron maap\xc3\xa4ivien j\xc3\xa4sen. Seuraavana vuonna 19. huhtikuuta h\xc3\xa4n otti osaa Konstantin P\xc3\xa4tsin ja J\xc3\xbcri Vilmsin kanssa kolmihenkisen Viron maap\xc3\xa4ivien pelastuskomitean, jossa h\xc3\xa4n edusti ty\xc3\xb6puoluetta. Vuosina 1918\xe2\x80\x931920 h\xc3\xa4n toimi terveysministeri\xc3\xb6n johdossa ja vuodesta 1920 vuoteen 1931 h\xc3\xa4n toimi politiikan ulkopuolella professorina Tarton yliopistolla opettaen kirurgiaa. Konikista tuli yliopistolla suosittu opettaja ja h\xc3\xa4nen onnistui esimerkiksi saada yliopistolle sen ensimm\xc3\xa4iset r\xc3\xb6ntgen- ja kirkasvalohoitolaitteistot. 1920-luvun loppupuolella Konik palasi j\xc3\xa4lleen politiikkaan tullen valituksi Riigikoguun vuoden 1928 vaaleissa. H\xc3\xa4n toimi Jaan T\xc3\xb5nissonin hallituksessa opetus- ja sosiaaliturvaministerin\xc3\xa4 toukokuusta lokakuuhun samana vuonna. Sittemmin h\xc3\xa4n palasi j\xc3\xa4lleen yliopistolle, jossa h\xc3\xa4n ty\xc3\xb6skenteli kuolemaansa saakka vuonna 1936.'